मेन रोड में दबदबा कायम रखने के लिए टकराव की सुगबुगाहट
रांची केएमजी रोड में बंगलुरू, पुणे जैसे शहरों की तरह पार्किंग पॉलिसी लागू है। नगर निगम और बंगलुरू की कंपनी इसकी देखरेख कर रही है। लेकिन एमजी रोड पर पहले से पार्किंग का टेंडर लेने वाले कई गुट अपने वर्चस्व को लेकर एक-दूसरे पर तनातनी करते हैं। 10 लाख रुपए वाला स्पेस अब एक करोड़ का हो चुका है। दरअसल, पार्किंग स्पेस पर अपनी जोर-आजमाइश दिखाने के लिए ये जद्दोजेहद की जा रही है। पार्किंग पर कब्जा बरकरार रखने से ऊपरी कमाई भी खूब होती है। कमाई के लिए वाहनों की जगह का टेंडर लेते ही दुकानें लगवानी शुरू कर देते हैं। एक गुट अगर टेंडर प्राप्त करता है, तो दूसरा उसे परेशान करने में अपनी एनर्जी लगा देता है। हद तो यह है कि निगम ने जिस कंपनी को स्थिति संभालने की जिम्मेवारी दी है, उनके कर्मियों पर भी बल दिखाने में कोई कसर नहीं छोड़ रहे हैं। अब तो हालात धीरे-धीरे खूनी संघर्ष की तरफ भी बढ़ने लगे हैं। इस टकराव की सुगबुगाहट निगम और स्थानीय थाना तक भी पहुंच चुकी है। लेकिन क्या करें? करोड़ों की कमाई के साथ वर्चस्व की लड़ाई है। हस्तक्षेप करने में प्रॉब्लम तो नहीं, लेकिन ऊपर से आने वाली पैरवी की चिंता अधिक है। अब स्थिति बदलेगी या आशंका हकीकत बनेगी? ये तो आने वाला वक्त ही बताएगा। {खबरची
BEHIND THE NEWS
hin_Deva hin_Deva eng_Latn